Lci^cud of KcaivcikckaJiialii. 263 



a ao ae, hai aku ke kilo, i kana olelo ike, penei : "I holo kakou i ka moana, a i ulii ka 

 noe ma ka hikina, na kakou ka make, a ina i pamaloo a pae kakou i uka, na Oahu ka 

 make. Eia ka lua; i halii ka ua koko i ka moana a hiki i ka aina. hee o Oahu ia kakou." 

 A pau ka olelo ana a ke kilo, holo aku la lakou, a pae ma Makapuu, hoonoho ke 

 kaua. Ma keia holo ana i ka moana, ua uhi ia e ka noe, a me ka ua koko, e like me ka 

 olelo a ke kahuna, a makaukau lakou, hele mai la lakou mauka a hiki i Kaneohe. Hoo- 

 maka ke kaua, ma ia kaua ana, ua hee honua o Oahu nei, a ua luku ia o Waiahole, a o 

 Kamalalawalu hoi kai loaa aku e ola ana, a hoi ae la ia me na 'lii o Hawaii, o ia o 

 Huaa a me Kulukulua, a hoi aku la lakou i Hawaii. 



Kaao no Keaweikekahialii. 



OKAILUA i Kona, Hawaii, ka aina hanau o Keaweikekahialii, i ka wa e noho 

 ana o Keliiokaloa he 'lii no Hawaii a puni. He 'Hi nui o Keliiokaloa no Ha- 

 waii, aia malalo ona elua lau alii (ua like me ewalu haneri). No loko o keia 

 mau lau alii elua o Kalapanakuioiomoa, ke kupuna o na 'Hi o Hawaii nei. He kahu ko 

 Keaweikekahialii, o Mao kona inoa, he kanaka akamai loa ia i ka imi ana i mea e lilo 

 ai ke aupuni i kana alii, he kanaka noonoo loa. 



I kekahi la, hoouna aku la o Keliiokaloa i na 'Hi a pau loa e pii e koele me na 

 kanaka a pau loa; a pau lakou i ka pii, noho iho la o Keliiokaloa me Keaweikekahialii. 

 Ma keia noho ana, hookahi a laua hana o ke konane. Ekolu eo ana o Keaweikekahialii 

 ia Keliiokaloa, a hookahi i koe o ka ha, alaila, eo o Keaweikekahialii. Ia laua e konane 

 ana, hiki ana o Mao. Ma keia hiki ana o Mao, he pohaku eho loihi kana e huna ana, ua 

 paa i ka aha, he elua kapuai kona loa, a hiki i mua o Keliiokaloa, ninau aku la ia: "Na 

 wai ka iliili keokeo?" I mai o Keaweikekahialii: "Na Keliiokaloa ka iliili keokeo, o 

 ka'u ka iliili eleele." Ia wa, kokoke e pau loa na iliili eleele, alaila, make o Keaweike- 

 kahialii ia Keliiokaloa. 



Olelo aku o Mao: "Ua make ia oe e Keaweikekahialii." "Pehea ka make ana 

 ia'u?" "Penei: Hapala ke kea, na ka ele ka ai." I mai o Keaweikekahialii: "Kau po- 

 haku make hahau ia." I aku o Mao: "Hahau no au make o Keliiokaloa." Ekolu kena 

 ana a Keaweikekahialii. I aku o Mao: "Ina au e uhau, kokua oe ia'u?" Ae mai la o 



